4. ΝΟΜΟΘΕΤΙΚΟΝ ΔΙΑΤΑΓΜΑ της 21/21 Ιουλ. 1933 Περί εξαιρέσεως των εν Κεφαλληνία ιερών μονών Αγίου Γερασίμου, Αγριλίων, Κηπουραίων, Σισίων, Θεμάτων και της ιεράς μονής Πεφανερωμένης Λευκάδος εκ των διατάξεων του κωδικοποιημένου Νόμ. 4684 και καθορισμού δι’ αυτάς ιδίου τρόπου διοικήσεως και διαχειρίσεως της περιουσίας των. Άρθρ.1.-Αι εν Κεφαλληνία ιεραί μοναί Αγίου Γερασίμου, των Αγριλίων, των Κηπουραίων, των Σισίων, των Θεμάτων και η εν Λευκάδι ιερά μονή Πεφανερωμένης και αι περιουσίαι αυτών εξαιρούνται των διατάξεων του δια του από 14 Σεπτ. 1931 Π.Δ/τος «περί κωδικοποιήσεως των περί διοικήσεως και διαχειρίσεως της εκκλησιαστικής περιουσίας και περί συγχωνεύσεως των μικρών μονών ισχυουσών διατάξεων» κωδικοποιηθέντος Νόμ. 4684. Άρθρ.2.-Η διοίκησις της περιουσίας των ως άνω μονών ανατίθεται εις εφορείαν, αποτελουμένην εκ των: 1.Σεβασμιωτάτου Μητροπολίτου Κεφαλληνίας ή αναλόγως Λευκάδος και Ιθάκης ως προέδρου ή του κανονικού αναπληρωτού του. 2.Του Προέδρου των Πρωτοδικών Κεφαλληνίας ή Λευκάδος. 3.Του οικονομικού εφόρου Κεφαλληνίας ή Λευκάδος. 4.Του Προέδρου της Κοινότητος ή του Δημάρχου της πρωτευούσης της επαρχίας, εις ην υπάγεται εκάστη των ως άνω μονών˙ και 5.Ενός μέλους υπό του κοινοτικού ή δημοτικού συμβουλίου της πρωτευούσης της επαρχίας εις ην υπάγεται η μονή εκλεγομένου έξω των μελών του κοινοτικού ή δημοτικού συμβουλίου και καταγομένου εκ της αυτής επαρχίας, ή των νομίμων αναπληρωτών των. Άρθρ.3.-Η διαχείρισις της περιουσίας εκάστης των ως άνω μονών ανατίθεται εις το ηγουμενοσυμβούλιον και τον οικονόμον αυτής μεριμνώντας υπευθύνως δια την εντός του προϋπολογισμού συντήρησιν της μονής και των κτημάτων αυτής και δια την όλην εν γένει διαχείρισιν των προσόδων της μονής. Σελ. 153 161-147 33.Γ.γ.1 Μετέωρα Διάφορα  Μοναστήρια 33.Γ.δ.1-4 Άρθρ.4.-Αι πρόσοδοι της περιουσίας εκάστης των άνω ιερών μονών διατίθενται δια την συντήρησιν αυτής και των εν αυτή διαβιούντων μοναχών, τα δε μετά την αφαίρεσιν των δαπανών τούτων τυχόν απομένοντα περισσεύματα κατατίθενται παρά τη Εθνική ή Αγροτική Τραπέζη της Ελλάδος (υποκαταστήμασιν) επ’ ονόματι της μονής και διατίθενται μετά πρότασιν του οικείου ηγουμενοσυμβουλίου και έγκρισιν της εφορείας των μονών δι’ εκτάκτους δαπάνας της μονής ή δι’ έργα ευποιΐας και κοινωνικής προνοίας εν Κεφαλληνία ή αναλόγως εν Λευκάδι. Άρθρ.5.-Το λογιστικόν έτος δι’ εκάστην χρήσιν άρχεται από 1 Απριλίου και λήγει την 31 Μαρτίου του επιόντος έτους. Κατά Φεβρουάριον εκάστου μηνός το ηγουμενοσυμβούλιον συντάσσει τον προϋπολογισμόν της προσεχούς χρήσεως, κατά δε τον Απρίλιον εκάστου έτους τον απολογισμόν της προηγηθείσης χρήσεως. Ό τε προϋπολογισμός και ο απολογισμός υποβάλλονται προς έγκρισιν εις την εφορείαν κατά το άρθρ. 2 του παρόντος, δυναμένην να εγκρίνη τον προϋπολογισμόν ως έχει ή μετά τροποποιήσεων. Κατά πάσης επί του προϋπολογισμού ή απολογισμού αποφάσεως της εφορείας χωρεί εντός 45 ημερών από της εις το ηγουμενοσυμβούλιον κοινοποιήσεως της αποφάσεως της εφορείας προσφυγή ενώπιον του νομάρχου Κεφαλληνίας ή Πρεβέζης, ου η επ’ αυτής απόφασις είναι ανέκκλητος. Δια την χορήγησιν αναπληρωματικών πιστώσεων δι’ εκτάκτους ανάγκας εκάστης μονής απαιτείται πρότασις του οικείου ηγουμενοσυμβουλίου και έγκρισις του νομάρχου μετά σύμφωνον γνώμην της επί των μονών εφορείας. Άρθρ.6.-Δια πράξεων του Υπουργού Παιδείας και Θρησκευμάτων μετά πρότασιν της εφορείας δύνανται να καθορίζωνται λεπτομέρειαι αφορώσαι εις την εφαρμογήν του παρόντος διατάγματος εντός πάντοτε του πλαισίου των ως άνω διατάξεων αυτού. Άρθρ.7.-Πάσα διάταξις αντικειμένη εις τας διατάξεις του παρόντος καταργείται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 154 161-148 